সংস্কৃতিৰ এক অংশ মাজুলীতেই আছে। মাজুলী বুলি ক'লে সকলোৰে মনত এক অজান শিহৰণে ভূমুকি মাৰে। সৰুৰে পৰাই মাজুলীৰ প্ৰতিটো সংস্কৃতিৰ সৈতে ওতঃপ্ৰোত ভাৱে জড়িত হৈ থাকে তাত থকা প্ৰত্যেকজন জনসাধাৰণ। ৰাষ্ট্ৰীয় পৰ্যায়তো এওঁলোকে নিজৰ সংস্কৃতিক সুন্দৰ ৰূপত বিশ্লেষণ কৰা দেখিবলৈ পোৱা যায়। ইতিমধ্যে অসমৰ পৰা গৈ ৰাষ্ট্ৰীয় পৰ্যায়ত প্ৰতিভা বিকাশ তথা সুনাম অৰ্জন কৰা একাংশ শিল্পী, কলা-কুশলীৰ বিষয়ে আমি নিশ্চয় শুনিছো অথবা তেওঁলোকৰ কিছু কিছু সৃষ্টিক লৈ গৌৰন্বিতও হৈছো। এনে এগৰাকী শিল্পী হৈছে পিংকি মেধি। মাজুলীত জন্মগ্ৰহণ কৰা এই গৰাকী শিল্পীয়ে ডিব্ৰুগড় বিশ্ববিদ্যালয়ৰ পৰা কলা শাখাত স্নাতকোত্তৰ লাভ কৰিছিল।
পিংকি মেধিঃ ঠিকেই কৈছে; মাজুলীখন খুব সংস্কৃতি সমৃদ্ধ; মইও সৰুৰে পৰা সত্ৰীয়া সংস্কৃতিৰে প্ৰভাৱিত। বৰগীত অথবা সত্ৰীয়া সংগীতৰ এটা ধাৰা মাজুলীতেই আছে; যিহেতু মইও এই মাটিতেই জন্ম গ্ৰহণ কৰিছিলো; গতিকে ইয়াক লৈ মই খুবেই গৌৰন্বিত। মাজুলীৰ সত্ৰীয়া সংস্কৃতিক লৈ বহু কিবা-কিবি কৰাৰ সপোন বুকুত বান্ধি ৰাখিছো। ইয়াৰ উপৰিও, মিছিং জনগোষ্ঠীৰ যি কলা- সংস্কৃতি; তাক লৈও কিবা এটা কৰাৰ খুব ইচ্ছা আছে।
পিংকি মেধিঃ নিশ্চয়; বিগত বৰ্ষত মোৰ প্ৰথমটো অসমীয়া গীত "হেঁপাহ" মুক্তি লাভ কৰিছিল। ইয়াৰ লগতে, বহু প্ৰকল্প আছে কিন্তু "লক-ডাউন" ৰ ফলত সকলো ৰৈ আছে। এই সকলোবোৰ শান্ত হোৱা পিছতেই মোৰ আগন্তুক অসমীয়া ভাষাৰ প্ৰজেক্ট সমূহত হাত দিম।
পিংকি মেধিঃ অসমৰ সংগীত ক্ষেত্ৰখন পূৰ্বতকৈ সলনি হৈছে। আমি যিবোৰ গীত শুনি ডাঙৰ হৈছো; তেনে গীত বৰ্তমান পাবলৈ কঠিন হৈ পৰিছে। মোৰ প্ৰায় এই কথাবোৰ মনলৈ আহে । ৰাষ্ট্ৰীয় ক্ষেত্ৰটো কিছু কিছু দিশত একেই দেখিবলৈ পোৱা যায়; তথাপিও মই ভাবো অসমতেই হওঁক বা ৰাষ্ট্ৰীয় ক্ষেত্ৰতেই হওঁক ভাল গীতৰ আদৰ কৰাটো উচিত। ভাল গীতে দৰ্শকৰ সঁহাৰি পোৱাটো প্ৰয়োজন।
পিংকি মেধিঃ অসমীয়া আৰু হিন্দী এই দুই ক্ষেত্ৰতে মোৰ কৰিবলগীয়া কিছু প্ৰকল্প আগন্তুক সময়ত দৰ্শকে নিশ্চয়কৈ দেখিব। কৈছোৱে নহয়; এনে পৰিস্থিতিৰ কিছু সাম কাটিলেই মই কাম বোৰ কৰিম।
